Gurdvara Sangat Tola

Gurdvara Sangat Tola është një is a tempull sikhist në Dhaka, kryeqyteti i Bangladeshit. Ajo gjendet në Rrugicën Sishdas nr.14, Pazari Bangla i Dhakës.

Historia 
Guruja i nëntë Sikh, Tjag Bahaduri shkoi në Dhaka nga Assami në shekullin e XVII duke qëndruar nga viti 1666 deri në vitin 1668. Gjatë qëndrimit, ai ndërtoi Gurdvarën Sangat Tola në Pazarin Bangla. Një piktor nga oborri i guvernatorit Shaista Khan, i quajtur Ahsan, pikturoi portretin e gurusë gjatë qëndrimit të tij në këtë gurdvarë.

Arkitektura
Besohet se ndërtesa më e vjetër e Sangat Tolas nuk ekziston më. Ndërtesa e tanishme dy-katëshe ka një ballkon përreth që është i dukshëm nga jashtë. Shenjat e diskut dhe shpatës janë pikturuar në mur. Përkrahë shkallëve, mund të shihet një pjesë e rrënuar e një muri të gjerë që tregon se në atë zonë të ndërtesës kishte edhe një ose më shumë dhoma të tjera. Në katin e dytë, ndodhet salla e lutjeve për besimtarët. Libri i shenjtë i sikhëve mbahet në dhomën e lutjeve. Aty ruhen edhe piktura të Tjag Bahadurit.

Gjendja e tanishme
Tempulli prej më shumë se 350 vjetësh tani është braktisur. Disa njerëz kanë marrë ilegalisht disa pjesë të tij. Mbulesa mbi muret e zyrës në katin përdhes nuk është më funksionale. Muret në të djathtë të shkallëve janë rrënuar që prej shumë kohësh. Kjo ndërtesë e vjetër nuk bënë pjesë në listën e monumenteve arkeologjike ose ndonjë listë tjetër mbrojtëse.

Menaxhimi dhe veprimtaria
Vulllnetarët e Gurdvarës Nanak Shahi kujdesen për Gurdvarën Sangat Tola. Çdo mëngjes një gronthi (një person që thotë lutje) thotë lutjet. Gjithashtu çdo të shtunë zhvillohet një kirtan (këngë që lavdëron zotin ose fenë). Pesë gurdvara në Bangladesh duke përfshirë edhe Gurdvarën Sangat Tola administrohen nga Komiteti i Menaxhimit të Gurdvarave të Bangladeshit me ndihmë të bashkërenduar nga një organizatë shërbimesh në Panxhabi, Indi, e quajtur Sampardai Kar Seba. Një organizatë fetare e Sikhizmit në Indi, "Karseba Sarhali" mundëson fonde për të menaxhuar Gurdvarat.

Shiko gjithashtu
 Gurdvara Nanak Shahi
 Gurdvara
 Sikhizmi në Bangladesh
 Historia e Bangladeshit
 Historia e Dhakës
 Arkitektura e Dhakës
 Lista e vendeve të adhurimit në Dhaka
 Lista e vendeve arkeologjike në Bangladesh

Referime

Bibliografia




Kategoria:Objekte fetare
Kategoria:Ndërtesa të përfunduara në shekullin XVII
Kategoria:Atraksione turistike në Bangladesh
Kategoria:Fe indiane